kardosdrur/scandi-wiki huggingface dataset:
Cæsarea Filippi

Cæsarea Filippi (Filips Kæsarea, Caesarea Philippi "Filips by til Cæsars ære") var en by i det område, der kaldtes Gaulanitis, vore dages Golanhøjder. Byen lå i 350 meters højde og hed Paneas. Dens største attraktion var en kilde i en grotte (et af Jordanflodens udspring). Kilden var dermed et naturligt sted at hædre naturguden Pan, som byen blev opkaldt efter. Herodes den Stores søn Filip omdøbte dog byen til Cæsarea Filippi til ære for den romerske kejser Augustus og sig selv. 

I de synoptiske evangelier siges det, at Jesus og disciplene kom i nærheden af byen. Det nævnes ikke, om Jesus nogensinde gik ind i byen, men regionen var orienteret mod den romerske provins Syria, og befolkningen nærmest udelukkende hedensk.

Stedet omtales i den såkaldte "Peters bekendelse" som hos ff.
 Da Jesus kom til området ved Cæsarea Filippi, spurgte han sine disciple: Hvem siger folk, at Menneskesønnen er? De svarede: Nogle siger Johannes Døber, andre Elias, og andre igen Jeremias eller en anden af profeterne. Så spurgte han dem: Men I, hvem siger I, at jeg er? Simon Peter svarede: Du er Kristus, den levende Guds søn.

Cæsarea Filippi kendes i dag som Banias efter det oprindelige navn Paneas.

Henvisninger

Se også 

 Banias – Herodes Philip 1.
 Cæsarea, flere steder med Cæsars navn

Eksterne henvisninger 
 Commons har en kategori til Banias, stedet nuværende navn
 Om Caesarea Philippi på VirtualReligion.net

Bibelske steder
Byer i Israel
Jødisk historie
Bishopsgate Tower

Bishopsgate Tower (også kendt som The Pinnacle) er en 63-etagers høj skyskraber under planlægning i London's finansielle distrikt, City of London. Når den er opført vil den være den højeste bygning i City of London.

Bygninger, konstruktioner og anlæg i London
Skyskrabere
City of London
Fondation Maeght

Fondation Maeght er et moderne kunstmuseum beliggende ved Saint-Paul de Vence i Provence i Frankrig, omtrent 12 km vest for Nice.

Blandt de mest kendte kunstnere er Pablo Picasso, Fernand Léger, Joan Miró, Wassily Kandinsky, Marc Chagall m.fl.

Ekstern henvisning 

 Fondation Maeght´s hjemmeside 

Kunstmuseer i Frankrig
Operation Market Garden

Operation Market Garden (17. – 25. september 1944) var en militær operation under anden verdenskrig, udtænkt af den britiske general Bernard Montgomery. Hensigten var at erobre broer over de største floder i det tyskbesatte Holland for at lette den allierede fremrykning ind i Tyskland.

Operationen begyndte heldigt, da broen over Waal ved Nijmegen blev erobret. I større perspektiv var operationen mislykket, da den sidste bro over Rhinen (ved Arnhem) ikke blev holdt ved det tyske modangreb, der knuste den britiske 1. luftbårne division. Det regnes som den sidste tyske sejr på vestfronten.

Operationen var planlagt i to faser: Market, som var en indsætning af faldskærmstropper, og Garden, som var en fremrykning langs hovedvej 69 med det 30. armékorps under ledelse af general Brian Horrocks.

Tab

Litteratur 
 Cornelius Ryan, A Bridge Too Far, Popular Library Edition, 1974.

Referencer 

Market Garden
Adolph Knigge

Adolph Franz Friedrich Ludwig friherre Knigge (født 16. oktober 1752 i Bredenbeck ved Hannover, død 6. maj 1796 i Bremen) var en tysk forfatter, frimurer, oplysningstænker og højtstående medlem af Illuminati; har skrevet bogen Kunsten at omgaas Mennesker (''Über den Umgang mit Menschen', 1788).

Eksterne henvisninger 

Filosoffer fra Tyskland
Frimurere fra Tyskland
Personer i oplysningstiden
Friherrer fra Tyskland
Essayister fra Tyskland
Selvbiografer fra Tyskland
Biografiforfattere fra Tyskland
Bryggeriet Djævlebryg

Bryggeriet Djævlebryg ApS blev stiftet i juni 2006, og de første øl blev lanceret i december 2006. 
I efteråret 2006 indgik Bryggeriet Djævlebryg et samarbejde med Brøckhouse ApS i Hillerød. Da Brøckhouse gik konkurs i starten af 2009 indgik Bryggeriet Djævlebryg et samarbejde med Herslev Bryghus nord for Roskilde.

I bryggeriets stifter- og ejerkreds finder man politikeren og forskeren Stinus Lindgreen.

Portefølje 

December 2009: Hjule & Stejle, en RugBrett på 5% vol.

August 2009: Mareridt, en RøgBrett på 6% vol.

Februar 2009: OriginAle, Darwinian IPA, 8.5% vol.

September 2008: Gudeløs, en imperial stout på 8.9% vol.

Maj 2008: Pride of Nekron, en imperial stout på 10.5% vol.

December 2007: Old Mephisto, en barleywine på 10.5% vol.

Juni 2007: Schopenhauers Vilje, en humlet ale på 6.5% vol. og Nekron, en stout på 8.5% vol.

December 2006: Mystikale, en krydret ale på 6.5% vol. og Son of Nekron, en tørverøget porter på 6.5% vol.

Eksterne henvisninger 

 Bryggeriet Djævlebrygs hjemmeside 
 Bryggeriet Djævlebryg på RateBeer.com

Mikrobryggerier fra Danmark
Etableret i 2006
København
Hjerting Kirke (Esbjerg Kommune)

Hjerting Kirke, Hjerting Sogn i Esbjerg Kommune.

Sognet opstår 
Hjerting Sogn blev udskilt fra Guldager Sogn i 1983. Men Hjerting by kendes tilbage fra middelalderen. Her var både fiskeleje og ladeplads. Den første dampskibstrafik til England udgik fra Hjerting, men snart overtog havnen i den nye by Esbjerg denne trafik. Allerede før 1983 havde man afholdt gudstjenester i Hjerting, selvom den manglede en egentlig kirke. Fra 1933 anvendte man en kirkesal, der lå på Gl. Guldagervej; en sal som usædvaneligt nok blev delt med den lokale metodistmenighed. Siden anvendtes en såkaldt vandrekirke, dvs. en træbarak, som siden er flyttet og nu anvendes som spejdercenter. Med Hjertings ekspansion fra 1960'erne som en forstad til Esbjerg, blev behovet for en egentlig kirkebygning stadig mere udtalt. I september 1992 kunne den nye kirke indvies.

Kirkebygningen 
Kirken blev tegnet af arkitekten Alan Havsteen-Mikkelsen. Den fremstår i det ydre hvidkalket og med gråt blytag. I dens indre er den stærkt præget af et inventar skabt af den verdensberømte kunstner Robert Jacobsen.

Eksterne kilder og henvisninger 
 Hjerting Kirke  hos nordenskirker.dk
 Hjerting Kirke hos denstoredanske.dk
 Hjerting Kirke hos KortTilKirken.dk
 (historisk:) Hjerting Vandrekirke i bogværket Danmarks Kirker (udg. af Nationalmuseet)

Kirker i Esbjerg Kommune
Kirker i Ribe Stift
Kirker i Ribe Amt
Etableret i 1992
Kapernaum

Kapernaum, Kafarnaum (nuv. Kefar Nahum) er en landsby på nordbredden af Genesaret sø i Galilæa, Israel.

Ifølge Det Nye Testamente var Kapernaum et centralt sted for Jesus og hans disciple, og de holdt meget til på dette sted. I Matthæusevangeliet fortælles således at han bosatte sig her. Markusevangeliet kan tolkes som han havde et hus i Kapernaum. Tekststedet er dog ikke helt klart, og nogen foretrækker at oversætte passagen med at huset tilhørte disciplen Matthæus.

Referencer

Eksterne henvisninger 

 Opslag på "Kapernaum" hos Strong's G2584, en konkordans 
 "Capharnaum – The town of Jesus"  fra Franciscan Cyberspot 
 Capernaum – information fra den israelske regering 
 En omfattende side med tekst og billeder fra Sacred Destinations 

Byer i Israel
Steder i Det Nye Testamente
Søren Andreasen

Søren Andreasen er en dansk billedkunstner og kurator. Han var i sin tid med i kunstnergruppen og tidsskriftkollektivet Koncern sammen med Jan Bäcklund, Jakob Jakobsen og Jørgen Michaelsen. Han har kurateret flere udstillinger deriblandt Fantom (sammen med Jesper Rasmussen) på Charlottenborg og The Soft Shields of Pleasure på Den Frie. Han har udgivet flere små bøger bl.a. Synthesizer (2001) og Civic (2002).

Kunstnere fra Danmark
Fernand Léger

Joseph Fernand Henri Léger (født 4. februar 1881, død 17. august 1955) var en fransk maler, skulptør og filmmager.

Hans billeder kan ses på Fondation Maeght ved Saint Poul de Vence i Provence i Frankrig.

Han var aktiv som underviser i mange år. Danske malere modtog undervisning af ham: Franciska Clausen (1899 – 1986), Rita Kernn-Larsen (1904 – 1998), Asger Jorn (1914 – 1973) og Ole Høst (1915 – 1943).
Franciska Clausen var i flere år Fernand Légers elskerinde.

Ekstern henvisning 

 / Fondation Maeght´s hjemmeside.  

Malere fra Frankrig
Lars Magnus Ericsson

Lars Magnus Ericsson (5. maj 1846 i Värmskog, Värmland – 17. december 1926 på Hågelbygård, Botkyrka) var en svensk opfinder og grundlægger af telefonproducenten Ericsson, der oprindeligt hed LM Ericsson.

Ericsson var født i Värmskog i Värmland og voksede op i landsbyen Vegerbol mellem Karlstad og Arvika. Som 12-årig mistede han sin far og blev minearbejder. Efter at have tjent tilstrækkeligt til at få råd til at flytte til Stockholm i 1867, fik han arbejde hos en instrumentmager, Öllers & Co., som hovedsageligt fremstillede telegrafudstyr. På grund af sine evner modtog han to statslige stipendier, som han brugte til at studere instrumentfremstilling i udlandet mellem 1872 og 1875. Her arbejdede han bl.a. hos Siemens & Halske.

Efter at være vendt tilbage til Sverige i 1876 grundlagde han et lille mekanikværksted sammen med vennen Carl Johan Andersson, der også tidligere arbejdede hos Öllers & Co. Værkstedet var indrettet i et tidligere køkken i en ejendom på Drottninggatan 15 i det centrale Stockholm. I starten produceredes matematiske og fysiske instrumenter, men snart begyndte man at lave sin egen variant af telefonen. Det var dog først efter at Henrik Tore Cedergren, grundlæggeren Stockholms allmänna telefonaktiebolag, kom ind i selskabet i 1883 voksede det efterhånden til den Ericsson-koncern, vi kender i dag. 

I 1900 gik Lars Magnus Ericsson på pension. Han beholdte sine aktier frem til 1905, og solgte derefter dem alle. Det blev telefonen, der blev Ericssons store succes – selv om han fra starten ikke troede, den havde potentiale til at blive andet end et legetøj forbeholdt overklassen. Som pensionist slog Ericsson sig ned som landmand på Albygård i Botkyrka kommun. I dag er stedet ombygget til kulturhuset Subtopia. Ericsson etablerede også Hågelbygård, der i dag er en stor oplevelsespark. Lars Magnus Ericsson er begravet på Botkyrka kirkegård, der ligger syd for Stockholm. Graven er efter hans ønske ikke besat med en gravsten.

Han var morfar til den kendte biskop Bo Giertz.

Eksterne henvisninger 

Opfindere fra Sverige
Svenskere i 1800-tallet
Svenskere i 1900-tallet
Monofysitisme

Monofysitisme (fra græsk: μονος, monos, 'kun én' og φυσις physis, 'natur') er den kristologiske position, at Jesus Kristus kun havde én natur (den guddommelige) i modsætning til den position fastslået i Koncilet i Chalkedon (451), hvori Kristus har to samtidige naturer: en guddommelig og en menneskelig.

Monofysitisme og dets antitesis, nestorianisme, var begge meget kontroversielle, splittende og lidenskabeligt debatterede skismaer i den tidlige kristne kirke i løbet af det første halvdel af det 5. århundrede, en i forvejen kaotisk periode med germanske stammers indtog i det kollapsende vestromerske rige og medfølgende forflytning af det politiske og kristne centrum til det nu Østromerske Kejserdømme, og i særdeleshed i Syrien, Levanten, Egypten og Anatolien, hvor monofysitisme var en populær strømning blandt folket.

Der er to hoveddoktriner, der ubestrideligt kan kaldes for monofysitiske:
 Eutychianisme, opkaldt efter presbyter Eutykhes, mente at Kristi menneskelige natur blev opløst i den guddommelige "som en dråbe honning i havet". Den eutychianske monofysitisme, og Eutykhes selv, blev fordømt som kættersk på koncilet i 451.

 Apollinarisme, ifølge hvilken Kristus havde en menneskelig krop, men at det guddommelige (Logos) havde fyldt denne fuldstændig, således at der ikke fandtes noget menneskelig sind (nous). Apollinarisme blev forkastet ved flere forskellige synoder og endelig fordømt som kættersk ved koncilet i Konstantinopel år 381.

En mere moderat form for monofysitisme, som bruger formelen "Kristus er én natur fra to", det vil sige en fusion mellem de to naturer, uden at den ene fuldstændig opsluger den anden, fik større opbakning og er delvist bevaret i de orientalske ortodokse kirker.

Flere forsøg blev gjort på at forene monofysitterne med resten af kirken i slutningen af det 5. og ind i det 6. århundrede. Kejser Zeno forsøgte at finde en formulering, som kunne accepteres af begge parter; men denne blev afvist af pave Simplicius. Senere kejsere forsøgte også, men ligeledes uden held. Det er betegnende, at det er netop kejserne, som stod for dette arbejde: Kirken var blevet en stabiliserende faktor i samfundet, og kejserne ønskede at stoppe splittelsen, som var opstået.

I nyere tid er der på ny blevet oprettet kontakt mellem de orientalske ortodokse kirker, den ortodokse kirke og den katolske kirke. I 1973 kom pave Paul VI og den koptiske-ortodokse pave Shenouda III med en fælleserklæring om kristologi, og i 1984 kom også en fælleserklæring fra pave Johannes Paul II og den syrisk-ortodokse patriark Ignatius Zakka.

Referencer 
 Agreed Statements between representative of the Oriental and Eastern Orthodox Churches  
 Joint Declaration by the Oriental and the Catholic Church  
 Catholic Encyclopedia article 

Oldkirken
Kristologi
Skismer i kristendommen
Rådhuspladsen (flertydig)

Navnet Rådhuspladsen anvendes i flere byer:
Danmark
 Rådhuspladsen (Billund)
 Rådhuspladsen (Frederikshavn)
 Rådhuspladsen (Frederiksværk)
 Rådhuspladsen (Holbæk)
 Rådhuspladsen (Hørning)
 Rådhuspladsen (København)
 Rådhuspladsen (Otterup)
 Rådhuspladsen (Skanderborg)
 Rådhuspladsen (Slagelse)
 Rådhuspladsen (Stevns)
 Rådhuspladsen (Store Heddinge)
 Rådhuspladsen (Aarhus)
Udlandet
 Rådhuspladsen (Vilnius)
Desuden kan det henvise til
 Rådhuspladsen Station, en kommende station på Københavns Metros Cityring.
Karlsplatz

Karlsplatz er en plads i Østrigs hovedstad Wien. Pladsen, der ligger på grænsen mellem bezirkene I. Innere Stadt og IV. Wieden, er et trafikknudepunkt og gennemskåret af flere trafikårer. Pladsen fik sit navn i 1899, og opstod efter en tildækning af Wienfloden. Den er opkaldt efter kejser Karl VI. (1685-1740), som under Wiens pestepidemi i 1713 afgav et løfte om at bygge en kirke, som er den nuværende Karlskirche. Denne er til gengæld opkaldt efter den helgenkårede Carlo Borromeo.

Arkitektur 
Den største del af pladsen ligger på sydsiden, der er afgrænset af den evangeliske skole og Wien Tekniske Universitets hovedbygning. På denne del af pladsen ligger Resselpark, hvor der findes flere mindesmærker. Mod øst ligger Karlskirche, med et foran liggende vand-spejlbassin med en figur af Henry Moore, ligesom Wien Museum og Winterthur-Forsikring også ligger her. Afskåret fra den øvrige del af pladsen ligger mod nord Wiener Musikverein, Künstlerhaus Wien og Handelsakademie. Mod vest ligger Akademiehof, Wiener Secessions-bygningen og det tidligere Verkehrsbüro.

Foran Det Tekniske Universitets bibliotek står en udstillingspavillon for Kunsthalle Wien (det såkaldte Project Space Karlsplatz) i Rosa-Mayreder-Park. Endvidere finder man også de to jugend-pavilloner, der er en del af den oprindelse Stadtbahnstation Karlsplatz designet af Otto Wagner, der trods den nye U-bane fik lov til at blive stående.

En fodgængerpassage (Opernpassage) med forretninger fører under den brede Kärntner Straße, og fra passagen er der også adgang til U-banestationen.

Trafik 
Trafikalt hører Karlsplatz til blandt de vigtigste i Wien, idet fem forskellige vejtrafikstrømme mødes her, der bl.a. fører trafikken til West Autobahn mod Salzburg og mod nordøst til Bratislava.

Endvidere krydser tre af Wiens fem U-banelinjer (U1, U2 og U4) hinanden under Karlsplatz. Der er fra Karlsplatz forbindelse til sporvognslinjerne 62 og 65, til buslinjerne 4A og 59A samt Badner Bahn. Ved opgang til Kärntner Ring er der endvidere forbindelse til sporvognslinjerne 1, 2, D og J samt buslinje 3A.

Narkotikahandel 
Karlsplatz har i mange år været belastet af mange narkomisbrugeres ophold på pladsen samt narkotikahandel. Bl.a. for at beskytte børnene på den evangeliske skole ved Karlsplatz har det østrigske politi indført en overvåget sikkerhedszone.

Ekstern henvisning 

 wien-vienna.at | Karlsplatz



Pladser i Wien
Blosterblad

Blosterblade (tepales) er blade der sidder skrue- eller kransstillet omkring de hanlige og hunlige kønsorganer i dækfrøede planters blomster. 

Blosterblade er ofte ganske omdannede og afvigende af udseende i forhold til plantens almindelige løvblade. Blosterblade kan være frie eller indbyrdes sammenvoksede. I det sidste tilfælde taler man blot om et bloster. Blosteret kan være differentieret i et bæger og en krone, der er tydeligt forskellige. Bægeret er ofte uanseligt og skæl- eller løvbladslignende, mens kronen ofte har klare farver og former til understøttelse af insektbestøvning. Hvis der både er bæger og krone, taler man om et dobbelt bloster. Er der ikke en tydelig differentiering i bæger og krone, taler man blot om bloster (sambladet) eller blosterblade (fribladet).

Udifferentierede blosterblade regnes for at være den oprindelige tilstand hos de blomstrende planter. Amborella anses for at være den tidligst udspaltede slægt i evolutionen af blomsterplanter, og den har blomster med udifferentierede blosterblade. Tydeligt forskellige bægerblade og kronblade må derfor være opstået ved udspaltning, sikkert fremkaldt af insektbestøvning. Hos typiske, moderne blomster danner den yderste krans af blomsterblade bægeret, som skal beskytte blomsterknoppen under dens udvikling, mens den inderste krans danner kronen, som skal tiltrække bestøvere.

Hos nogle planter har blomsterne ingen kronblade, og alle blosterbladene er i virkeligheden bægerblade, der er omdannet, så de ligner kronblade. Disse blomster beskrives som "blosterlignende" (petaloid), som man kan se et eksempel på hos Nyserod. 

Udifferentierede blosterblade er almindelige hos de enkimbladede planter. Hos tulipaner er både første og anden krans af blomsterblade helt ens og ligner kronblade. Hos liljer er det samme tilfældet, men blomsterbladene er frie (dvs. ikke sammenvoksede i bunden) og danner en meget iøjnefaldende, 6-tallig blomst.

Blomster med blosterblade

Note

Se også 
 Botaniske fagudtryk
 Kronblad
 Bægerblad
 Støvdrager
 Frugtanlæg

Botanik
Hans Krull

Hans Vilandt Oldau Krull (født 21. januar 1952 i Svendborg) er grafiker, maler og billedhugger.

Hans Krull har fået sin grafiske uddannelse på kunstakademiet i Krakow i Polen hos professor Mieczyslaw Wejman, 1974 – 1977. Hans Krull er i Århus kendt for sine mange initiativer, blandt andet gavlmaleriet Mågekysset i Fiskergade i Århus midtby og værtshuset Under masken i kælderen i Hotel Royal.

Hans Krull var elev på Den Rejsende Højskoles 1. hold i september 1971, og efter opholdet og turen til Indien flyttede Hans ind i kollektiver i Grønnegade 5 i Aalborg. I tiden i Aalborg lavede Hans mange grafiske tryk til bøger og tidsskrifter.

Referencer

Eksterne henvisninger 
 Oficiel hjemmeside

Kunstnere fra Danmark
Personer fra Svendborg
Steven Lindsey

Steven Wayne Lindsey  (født 24. august 1960 i Arcadia, Californien) Han er NASA-astronaut og fra 2006 til 2009 var han chef for NASA's astronautkorps. Lindsey har fløjet fire gange, og er i gang med den femte rumfærge-mission.

Eksterne henvisninger 
 Steven Lindsey  – Biografi fra NASA

Astronauter fra USA
Personer fra Californien
Pointer (hund)

Pointeren er en korthåret stående jagthund, tilhørende de engelske racer.

Pointeren er ikke skabt til lejligheder, men kræver masser af motion og mulighed for komme på jagt eller ud at træne i marken.

Referencer

Eksterne henvisninger 
 Den officielle hjemmeside for Dansk Pointer Klub.

Hunderacer fra England
Jagthunde
Aarhus Centrum

Aarhus Centrum (Aarhus C) betegner det centrale Aarhus inklusiv Havnen, Marselisborg i syd, Langenæs og nogenlunde afgrænset af Vestre Ringgade og Trøjborgvej.

Bydele 
Aarhus C består af følgende bydele, rangeret efter indbyggertal:

 Vesterbro: 23.276 indbyggere.
 Frederiksbjerg: 17.414 indbyggere.
City. 12.541 indbyggere.
 Trøjborg: 11.715 indbyggere.
 Aarhus Ø og Aarhus Havn: 5.548 indbyggere.

Langenæs som ligger sydvest for Frederiksbjerg er også en del af postnummer 8000 Aarhus C, men ikke en del af midtbyen i kommunal planstrategi. For at gøre forvirringen større er Langenæs en del af Viby J og indbyggertallet for Langenæs Sogn (6.899) indgår i Viby J. Men Langenæs er overvejende knyttet til Midtbyen, både hvad angår beliggenhed og serviceforsyning. F.eks. inkluderes Langenæs Kirke som tilhørende Aarhus C.
Med tilknytningen til Aarhus C, menes først og fremmest Frederiksbjerg som også går under betegnelsen Frederiksbjerg-Langenæs.

Så Langenæs er en bydel der både inkluderes i Viby J, 8000 Aarhus C, Frederiksbjerg-Langenæs og som alligevel har sin egen identitet som sogn og bydel.

Indbyggertallet for midtbyen 1. jan 2023:

Midtbyen ca. 80.000 indbyggere.

Midtbyen-Langenæs ca. 90.000 indbyggere.

Kvarterer 
De forskellige bydele har større og mindre kvarterer:

 Vesterbro har følgende områder og kvarterer.
 Øgadekvarteret, CeresByen, det gamle godsbaneareal, der er under udvikling som det nye by kvarter Aarhus K, Den Gamle By, Botanisk Have og det gamle amtssygehus.
 Frederiksbjerg.  
 Frederiksbjerg vest og Frederiksbjerg øst.
Midtbyen. 
Latinerkvarteret.
 Trøjborg.  
 Nørre Stenbro, Aarhus Universitet, det gamle Århus Kommunehospital og byskoven Riis Skov.  
 Aarhus Havn
 Aarhus Ø og Sydhavnen.

Billedgalleri

Referencer

Eksterne henvisninger 

 
Bydele i Aarhus
Katarina af Vadstena

Katarina af Vadstena (født 1331, død 1381) var en svensk birgittinernonne og helgen. Hendes fødenavn var Katarina Ulfsdotter, og hun var datter af den hellige Birgitta af Vadstena og Ulf Gudmarsson.

Katarina blev ganske ung bortgiftet til den fornemme Egard Lydersson von Kyren. Inspireret af tidens jomfrulighedsideal overtalte hun sin mand til at respektere hendes mødom, hvilket han gjorde. 

I år 1349 drog moderen Birgitta af sted på sin pilgrimsfærd til Rom for at få pavens godkendelse af hendes nye klosterorden. Katarina fulgte efter året efter. Kort tid efter kom der bud fra Sverige om Egards død. Moder og datter blev i Rom i mange år, hvor de levede et klosterlignende liv i fattigdom og bøn. Efter Birgittas død 1373 førte Katarina sin mors jordiske levninger tilbage til Sverige i triumf. 1375 vendte Katarina tilbage til Rom for at få Birgittinerordenens regler bekræftet og for at udvirke Birgittas kåring til helgen. 

Ligesom sin mor skal Katarina have modtaget himmelske åbenbaringer. I den sidste tid i Vadstena var Katarina meget syg. Hun døde den 24. marts 1381. Tre biskopper forrettede hendes begravelse, og der sås mange overnaturlige tegn ved hendes grav. Pave Innocent 8. tillod 1484 Katarinas helgendyrkelse i Sverige. Den højtidlige skrinlæggelse, der modsvarer nutidens kanonisering skete i Vadstena den 1. august 1489. Hendes helgendag er den 24. marts. 

I kirkekunsten vises hun med en lampe, fordi hun var en forstandig jomfru, og med en hjort, som under en pilgrimsfærd frelste hende fra at blive bortført af en forsmået bejler.

Referencer 

Helgener
Skandinaver fra middelalderen
Kongelige fra Sverige
Kvindelige forfattere i det 14. århundrede
Informationscenter

Et informationscenter er en organisation eller afdeling som indsamler, lagrer og formidler informationer. Et informationscenter lægger ofte væsentlig vægt på arbejdet med at formidle informationer, fx gennem sit arbejde med analyse, bearbejdning, genpakning og profilering af informationer.

Et informationscenter er vanskeligt at afgrænse fra lignende institutioner, f.eks. bibliotek, dokumentationscenter, videnscenter o.lign.

Andersson & Skot-Hansen (1994, p. 12-14) diskuterer folkebibliotekets roller, herunder een rolle som informationscenter og en anden som videnscenter. Den betydning, der her lægges i informationscenter er knyttet til anvendelsen af moderne informations­teknologi. Der citeres også et synspunkt om at begrebet information vinder mere og mere frem på bekostning af begreberne kultur, uddannelse og folkeoplysning, fordi det virker mere neutralt end de sidstnævnte, "moralsk betændte" begreber.

Litteratur 
Andersson, M. & Skot-Hansen, D. (1994). Det lokale bibliotek – afvikling eller udvikling. København: Danmarks Biblioteksskole og Udviklingscenter for folkeoplysning og voksenundervisning.

Samson, S. & Oelz, E. (2005). The academic library as a full-service information center. Journal of Academic Librarianship, 31(4), 347-351.

Biblioteks- og informationsvidenskab